Erdwurm - Wikipedia
’n Erdwurm is ’n buisvormige, gesegmenteerde wurm in die filum Annelida (ringwurms). Hulle word gewoonlik in die grond aangetref waar hulle van lewende en dooie organiese materiaal leef.
2 Taksonomie en verspreiding
Die kop van ’n erdwurm.
’n Erdwurm se spysverteringskanaal loop deur die hele lengte van sy lyf en hy haal deur sy vel asem. Dit het ’n dubbele vervoerstelsel wat uit ’n vloeistofgevulde seloom bestaan en ’n eenvoudige, geslote bloedsomloopstelsel. Dit het ’n binneste en buitenste senustelsel. Die sentrale senustelsel bestaan uit twee senuknope bo die mond, een aan elke kant, wat verbind is aan ’n senustring wat al met die lyf langs loop na motoriese neurone en sensoriese selle in elke segment.
Ring- en lengtespiere aan die buiterand van elke segment help die wurm beweeg. Soortgelyke spiere kom in die voering van die ingewande voor en vervoer die verteerde kos na die anus.
Erdwurms is tweeslagtig – elke wurm het beide manlike en vroulike voortplantingsorgane. Hulle het nie ’n interne skelet of eksoskelet nie, maar behou hul vorm deur middel van vloeistofgevulde seloomkamers wat as ’n hidrostatiese skelet dien.
"Erdwurm" is die algemene naam vir die grootste lid van Oligochaeta (wat óf ’n klas óf ’n subklas is, na gelang van die skrywer). In klassieke stelsels is hulle geplaas in die orde Opisthopora, na aanleiding van die manlike openinge wat agter die vroulikes lê, hoewel die interne manlike segmente voor die vroulikes lê. In teoretiese kladistiese studies word hulle eerder geplaas in die suborde Lumbricina van die orde Haplotaxida, maar dit kan gou weer verander.
Erdwurms kom baie minder algemeen voor in versteurde omgewings en is gewoonlik net aktief waar water teenwoordig is.
Taksonomie en verspreiding[wysig | wysig bron]
Die families met hul verspreidings of oorsprong:
Acanthodrilidae – (Gondwana of Pangea?)
Ailoscolecidae – die Pireneë en die suidweste van die Verenigde State
Almidae – die trope en die ewenaar (Suid-Amerika, Afrika, Indo-Asië)
Benhamiinae – Ethiopië en die neotrope (moontlik 'n subfamilie van Octochaetidae)
Criodrilidae – die suidweste van die Palearktiese gebied: Europa, Midde-Ooste, Rusland en Siberië tot die kus by die Stille Oseaan; Japan (Biwadrilus); meestal akwaties
Diplocardiinae/-idae – Gondwana of Laurasië? ('n subfamilie van Acanthodrilidae)
Enchytraeidae – kosmopolitaans, maar ongewoon in die trope (gewoonlik saam met Microdriles geklassifiseer)
Eudrilidae – Tropiese Afrika suid van die Sahara
Exxidae – Die neotrope: Sentraal-Amerika en die Karibiese gebied
Glossoscolecidae – Die neotrope: Sentraal- en Suid-Amerika en die Karibiese gebied
Haplotaxidae – kosmopolitaans (gewoonlik saam met Microdriles geklassifiseer)
Hormogastridae – Middellandse See
Kynotidae – Madagaskar
Lumbricidae – Holarktiese gebied: Noord-Amerika, Europa, Midde-Ooste, Sentraal-Asië tot Japan
Lutodrilidae – Louisiana en die suidweste van die Verenigde State
Megascolecidae – (Pangea?)
Microchaetidae – Op land in Afrika, veral in Suid-Afrikaanse grasveld
Moniligastridae – die Ooste en die Indiese substreek
Ocnerodrilidae – Die neotrope: Afrika; Indië
Octochaetidae – Australasië, Indië, die Ooste, Ethiopië, die neotrope
Octochaetinae – Australasië, Indië, die Ooste (subfamilie indien Benhamiinae aanvaar word)
Sparganophilidae – Nearktiese gebied, neotrope: Noord- en Sentraal-Amerika
Tumakidae – Colombia, Suid-Amerika
↑ "ITIS Report for Lumbricina, Taxonomic Serial No.: 69069". ITIS. Besoek op 14 Mei 2012.
↑ Cleveland P. Hickman Jr., Larry S. Roberts, Frances M Hickman (1984). Integrated Principles of Zoology (7th uitg.). Times Mirror/Mosby College Publishing. p. 344. ISBN 0-8016-2173-9. AS1-onderhoud: Gebruik authors-parameter (link)
↑ Nyle C. Brady; Ray R. Weil (2009). Elements of the Nature and Properties of Soils (3rd Edition). Prentice Hall. ISBN 978-0-13-501433-2.
↑ Blakemore, R.J. (2006) (March 2006). "Revised Key to Worldwide Earthworm Families from Blakemore (2000) plus Reviews of Criodrilidae (including Biwadrilidae) and Octochaetidae" (PDF). A Series of Searchable Texts on Earthworm Biodiversity, Ecology and Systematics from Various Regions of the World. annelida.net. Besoek op May 15, 2012.
Wikimedia Commons het meer media in die kategorie Erdwurm.
Fauna Europaea: 11870
Ontsluit van "https://af.wikipedia.org/w/index.php?title=Erdwurm&oldid=2031877"
Die bladsy is laas op 24 Augustus 2019 om 05:44 bygewerk.